cy cy cy cy de fr lb cy de fy cy cy cy cy cy et cy cy cy cy cy et cy cy cy cy cy cy cy cy cy es es nb en tr en ru es en en en en de cy cy cy es cy cy cy en cy cy cy cy cy cy cy cy en cy en en en en en en en cy es es nb en tr en ru es en en en en de cy cy es es cy mr fa cy fr cy cy ro cy cy nl es cy cy ca es nl de cy en de cy cy cy cy cy de cy cy cy cy en en cy cy fr it cy cy cy cy en cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy en fr cy cy cy fr nl cy cy jbo cy cy en fr jbo cy it de cy cy cy de en fr ro en cy fr en en en en en en en en
Chwefror | 2018 | Cyfnewidfa Arfer Da
Annog gwelliant yng ngwasanaethau cyhoeddus trwy rannu dysgu a gwybodaeth
Os gwnaethoch ddarllen ein blog blaneorol, byddwch yn gwybod bod y seminar sydd ar ddod, Oes rhaid i mi aros yn yr ysbyty?, yn ymwneud â chynllunio i ryddhau cleifion a’r gwasanaethau sy’n ymwneud â’r broses honno.  O edrych ar hyn o safbwynt arall, dechreuais feddwl am sut y byddwn yn teimlo pe bawn yn glaf.  Sut byddwn am i’r broses o’m rhyddhau o’r ysbyty gael ei chynllunio?
Rwy’n unigolyn trefnus ac effeithlon *dros ben* yn y gwaith.  Pe bawn yn mynd i mewn i’r ysbyty, rwy’n gwybod y byddwn yn ceisio cynllunio fy nihangfa yn fanwl cyn gynted ag y bo’n bosibl (mae ysbytai’n iawn wrth gwrs, ond byddai’n well gennyf fod gartref!).  Byddwn am wybod yr hyn a oedd yn digwydd i mi, pam ei fod yn digwydd a phryd roedd yn digwydd.  Ac yn sicr byddwn am wybod pa mor gynnar y gallwn fynd adref a’r hyn roedd angen i mi ei wneud er mwyn helpu hynny i ddigwydd.  Gwnaeth hyn fy arwain i feddwl am y tri chwestiwn isod a ddylai, yn fy marn i, helpu unrhyw glaf i sicrhau y gall helpu i gynllunio cael ei ryddhau.
Beth sy’n mynd i ddigwydd tra fy mod yma?
Rwyf am wybod pam fy mod yn yr ysbyty ac ai hwn yw’r lle gorau i mi, y math o ofal y gallwn ei gael a’r hyn y gallaf ei wneud i helpu fy hun.  Pa ofal neu driniaeth sydd ei (h)angen arnaf i wella a phryd bydd y pethau hynny’n digwydd yn ystod fy arhosiad?  A fydd gweithwyr proffesiynol iechyd a gofal eraill yn ymwneud â’m gofal (e.e. gweithwyr cymdeithasol, therapyddion neu weithwyr cymunedol), ac a fyddaf yn cwrdd â nhw tra fy mod yn yr ysbyty neu ar ôl i mi fynd adref?
Rwyf am ddechrau cynllunio cael fy rhyddhau yn syth, nid ar ôl i mi glywed y gallaf fynd adref.  Mae hynny’n ein harwain at y cwestiwn nesaf…
Pryd rydw i’n mynd adref?
Rwyf eisiau gwybod cyn gynted ag rwy’n cyrraedd (o fewn 24-48 awr) pryd rwy’n debygol o fynd adref.  Mae gennyf swydd, plentyn pedair blwydd oed a bywyd i fynd yn ôl atynt ac mae’n rhaid i mi wneud cynlluniau (sôn am gynllunio eto) ar gyfer yr hyn sy’n digwydd gartref tra fy mod yn yr ysbyty.  Rwy’n deall y gall y dyddiad hwn newid wrth i’m triniaeth fynd rhagddi, ond rwyf am i hyn gael ei adolygu’n rheolaidd ac rwyf am gael y wybodaeth ddiweddaraf.
Beth sydd ei angen arnaf er mwyn mynd adref?
Mae’r cwestiwn hwn yn llawer mwy na bod yn ‘feddygol iach’ i adael yr ysbyty, gallaf fod yn feddygol iach heb fod yn barod i gael fy rhyddhau.  Mae hyn yn golygu y dylai staff ofyn i mi sut rwy’n ymdopi gartref ar hyn o bryd ac am y mathau o gymorth, ffurfiol neu anffurfiol, a gaf eisoes.  Ond mae cwestiynau eraill y mae angen eu hateb hefyd.  I mi, mae’r cwestiynau hyn yn cynnwys yr hyn y gallaf ei wneud i helpu fy hun, ond hefyd a yw popeth y bydd ei angen arnaf yn barod i mi symud yn ôl adref a gwella.  Os wy’n lwcus, byddai fy atebion yn weddol syml – rwy’n gwybod fy mod yn mynd i rywle diogel a bod pobl gartref i ofalu amdanaf.  I eraill, gall hyn fod yn llawer mwy cymhleth.  Rwy’n meddwl am bethau fel:
A yw fy nghartref yn addas i mi fyw ynddo ar hyn o bryd? A yw’n gynnes, yn sych a/neu’n hygyrch?
A oes gennyf ddillad i’w gwisgo i fynd adref?
Pwy sy’n mynd i fynd â fi adref?
A oes gennyf fwyd gartref?
A oes unrhyw un yn gwybod fy mod yn mynd adref (teulu/gwasanaethau eraill/cymorth/gofalwyr)?
A fyddwch yn dweud wrth fy meddyg teulu i mi gael fy nerbyn i’r ysbyty a pham?
A fyddwch yn rhoi gwybodaeth i mi am yr hyn y dylid ei wneud os byddaf yn sâl pan gyrhaeddaf adref?
A ddylwn ddisgwyl ymweliad cartref neu a fyddaf yn cael apwyntiad arall neu ragor o gymorth neu apwyntiadau dilynol?
A fydd fy meddyginiaeth yn barod pan fyddaf yn gadael?
A oes unrhyw ffactorau eraill a all effeithio ar fy rhyddhad?
Os byddwch yn glaf yn yr ysbyty, neu os byddwch yn gofalu am rywun ac mae’n mynd i mewn i’r ysbyty, cofiwch y cwestiynau hyn.  Mae’r ddeialog hon rhwng cleifion a staff yn gallu lleihau oedi drwy dynnu sylw at broblemau posibl yn gynnar yn ystod eich arhosiad yn yr ysbyty.  Bydd hyn yn helpu i sicrhau y cewch chi, neu eich anwyliaid, eich/eu rhyddhau mewn modd diogel ac amserol.
Cofnodwyd hwn yn iechyd ar Chwefror 28, 2018 gan Good Practice Exchange.
Oes rhaid i mi aros yn yr ysbyty
Bydd ein seminarau ar gynllunio ar gyfer rhyddhau cleifion o’r ysbyty yn cael eu cynnal ar 14 a 22 Mawrth.  Mae’r Gyfnewidfa Arfer Da wedi cydweithio y tro hwn gyda thîm Iechyd Swyddfa Archwilio Cymru.  Gwnaeth Sara gwrdd ag Anne i drafod pam bod y seminar hon yn digwydd nawr.
Os mai dim ond 1,000 o ddiwrnodau oedd gennych ar ôl i fyw,
sawl un ohonyn nhw fyddech chi’n dewis eu treulio yn yr ysbyty? (#last1000days)
Mae cynllunio ar gyfer rhyddhau cleifion yn broses barhaus er mwyn nodi’r gwasanaethau a’r cymorth y gall fod eu hangen ar rywun wrth adael yr ysbyty (neu symud rhwng ysbytai).  Yn ddiweddar cwblhaodd Swyddfa Archwilio Cymru adolygiadau o drefniadau cynllunio ar gyfer rhyddhau cleifion yn y byrddau iechyd.  Dangosodd yr adolygiadau, er bod gan y byrddau iechyd y fframweithiau ar waith i gefnogi cynllunio ar gyfer rhyddhau cleifion, fod nifer o resymau a oedd yn atal y broses o ryddhau cleifion rhag bod mor effeithiol ag y gallai fod.
Mae’r rhan fwyaf o achosion o ryddhau cleifion yn gymharol syml, ond ar gyfer tua 20% o gleifion mae’r broses o’u rhydau yn llawer mwy cymhleth, am sawl rheswm gwahanol.  Mae nifer yr achosion o oedi wrth drosglwyddo gofal wedi bod yn cynyddu’n raddol yn ystod 2017, ac mae nifer y cleifion a oedd wedi gorfod aros 13 wythnos neu fwy yn cynyddu.  Mae’r oedi hwn cyn rhyddhau cleifion yn arwain at ganlyniadau gwaeth i bobl am eu bod yn colli eu hannibyniaeth a’u symudedd.
Am bob 10 diwrnod o orffwys mewn gwely yn yr ysbyty, mae gwerth 10 mlynedd o heneiddio yn digwydd i gyhyrau pobl dros 80 mlwydd oed, ac mae atgyflyru’n cymryd dwywaith yr amser o’i gymharu â’r datgyflyru hwn. Mae un wythnos o orffwys yn y gwely yn cyfateb i golli 10% o gryfder, ac i hen berson sy’n cyrraedd trothwy ei gryfder wrth ddringo’r grisiau gartref, neu godi o’r gwely neu oddi ar y toiled, gall colli 10% o gryfder olygu’r gwahaniaeth rhwng dibyniaeth ac annibyniaeth. [Yr Athro Brian Dolan, mae mwy o wybodaeth ar gael ar y wefan hon.]
Un o’r themâu cyffredin yn yr adolygiadau oedd y cyfle i wneud gwaith mwy integredig trwy gydol y broses o ryddhau cleifion, gan gynnwys cysylltiadau cryfach â gwasanaethau yn y gymuned, er mwyn sicrhau bod y cleifion yn cael y gofal cywir, yn y lle cywir, ar yr adeg gywir.
Roeddem o’r farn bod y thema hon, yn unol â Deddf Llesiant Cenedlaethau’r Dyfodol (Cymru) 2015 a Deddf Gwasanaethau Cymdeithasol a Llesiant (Cymru) 2014, yn mynd i’r afael â rhan allweddol o gynllunio ar gyfer rhyddhau cleifion – gan roi’r cleifion wrth wraidd popeth.  Nid pwy sy’n darparu gwasanaeth sy’n bwysig i’r cleifion, ond cael help i gyflawni’r canlyniadau unigol gorau posibl.
Yn y bôn, y ffordd orau o fesur amser claf fel y mesurydd allweddol o berfformiad ac ansawdd yw drwy edrych ar hyn o safbwynt y person. Taith yw hi ac nid digwyddiad. [last1000days]
Felly yn y seminar hon, fe welwch brosiectau sy’n gweithio ar draws y sectorau, yn darparu cysylltiadau â gwasanaethau yn y gymuned, yn arddangos partneriaethau gwirioneddol integredig ac enghreifftiau o gydweithio drwy gydol y prosesau cynllunio ar gyfer rhyddhau cleifion, ac yn bwysicaf oll, yn cadw’r unigolyn yn ganolog i bopeth.  Maent yn dod o hyd i atebion ar gyfer amrywiaeth o resymau sy’n achosi’r oedi mewn achosion cymhleth o ryddhau cleifion, pa un a ydynt yn ymwneud â throsglwyddo gofal, diogelwch, digartrefedd, iechyd meddwl, tai, asesiadau, neu bob un o’r uchod.
Bwriad y prosiectau hyn yw rhoi rhywbeth i chi feddwl amdano, a syniadau efallai y gallwch eu haddasu i’ch amgylchedd eich hun, neu i ysgogi syniadau newydd.  Ceisiwch weld beth allwch chi ei gyflwyno wedyn yn eich sefydliad neu amgylchedd gwaith a fydd yn helpu eich cleifion i gael canlyniadau gwell.
Hoffem nodi hefyd bod ein hymchwil cefndir wedi tynnu sylw at yr holl waith sy’n digwydd hefyd i atal achosion o dderbyn cleifion yn y lle cyntaf.  Mewn gwirionedd, gan fod cymaint ohonynt, penderfynom fod angen seminar gyfan ar hyn yn unig, felly caiff hynny ei drefnu ym mis Chwefror 2019.
Cofnodwyd hwn yn Dim categori ar Chwefror 14, 2018 gan Good Practice Exchange.
Deddf Lles Dyfodol Cenedlaethau
deddf llesiant cenedlaethau'r dyfodol
Dilynwch ni ar Twitter
Dilynwch ein blog trwy e-bost
Rhowch eich cyfeiriad e-bost er mwyn dilyn y blog hwn ac i dderbyn hysbysiadau o flogbostau newydd drwy e-bost.
Fforwm Ieuenctid Iechyd Cyhoeddus Cymru, Jessie Hack
Mae’n hawdd bod eisiau newid, ond mae’n goblyn o anodd gwneud newid
Pam ydyn ni’n buddsoddi yn y genhedlaeth nesaf?
Ein Dyddiadur Iechyd Cyhoeddus
Gwasanaeth Ymgysylltu a Chyfranogiad Ieuenctid Rhondda Cynon Taf
Rôl craffu o ran o r… ar Craffu er mwyn sicrhau llesian…
Tri chwestiwn… | Cyf… ar Oes rhaid i mi aros yn yr…
Gŵyl Dai: Bowlenni P… ar Sut all hyfforddi cefnogi pend…
Gŵyl Dai: Bowlenni P… ar Bara Brith Camp: Pam mae ymddi…
Innovative audit: Le… ar Archwilio arloesol: Dysgu a rh…
Send to Email Address Dy Enw Your Email Address
Post was not sent - check your email addresses!
Email check failed, please try again
Sorry, your blog cannot share posts by email.